stanford-oval/wikipedia huggingface dataset:
Ogre (Latvia)

| Ogre |
| --- | --- |
 lippu:  vaakuna
 Ogre
 Koordinaatit: 56.8155°N, 24.6019°E 
Valtio:   Latvia
Kunta:  Ogre
Väkiluku (2016)  ():  25 380
 – Väestötiheys:  1866,2 as./km²
Aikavyöhyke:  UTC+2
 – Kesäaika:  UTC+3
 
 www.ogre.lv 
Infobox OKVirheellinen NIMI-arvo: 
Ogre (saks. Ohger) on Väinäjoen pohjoisrannalla, 36 kilometriä Riian itäpuolella sijaitseva kaupunki Latviassa. Kaupungin asukasluku oli vuoden 2012 alussa 26 549 ja se on Ogren 38 354 asukkaan kunnan (Ogres novads) pääkaupunki.
Kaupungin pinta-ala on 13,58 km².[lähde? ]
Kaupunki sijaitsee Väinäjoen ja sen pohjoisen Ogre-sivuhaaran risteyskohdassa. Ensimmäinen merkintä kaupungista on vuodelta 1206, jolloin kaupunkia kutsuttiin saksankielisellä nimellä Oger. Kaupunginoikeudet se sai 1928.[lähde? ]
Ogren kautta kulkee Riiasta itään vievä rautatie; kaupungissa on rautatieasema. Valtatie A6 (eli eurooppatie E 22) kulkee Väinäjoen vartta sivuten kantakaupungin eteläpuolitse.
Kaupungin itäosissa on dendrologinen puisto ("Lazdukalns"). Kaupungissa on kulttuuri- ja taidekeskus sekä musiikkikoulu. Kuten monissa Latvian kaupungeissa, myös Ogressa on kaksi hallinnollista kieltä latvia ja venäjä. Kaupungissa toimii kolme latviankielistä koulua ja yksi venäjänkielinen koulu.[lähde? ]
Aiheesta muualla

Tietoa kaupungista (Arkistoitu – Internet Archive) (englanniksi) (latvijascentrs.lv)
Wikimedia Commonsissa on kuvia tai muita tiedostoja aiheesta .
Nižni Tsasutšei

Nižni Tsasutšei (ven. Ни́жний Цасуче́й) on kylä ja maalaiskunta Taka-Baikalian aluepiirissä Venäjällä. Se sijaitsee Onon-joen rannalla 245 kilometriä Tšitasta kaakkoon. Kylä on Ononin piirin keskus. Asukkaita on 3 400 henkeä (vuonna 2002).
Nižni Tsasutšei on saanut alkunsa vuonna 1727 perustetusta rajavartioasemasta. Kylässä on keskikoulu, lasten harrastuskeskus, kulttuuritalo, kaksi kirjastoa, kotiseutumuseo, piirisairaala ja poliklinikka. Lentokenttä suljettiin 1990-luvulla. Paikallislehtenä ilmestyy Ononskaja zarja (”Ononin aamunkoitto”). Kylässä sijaitsee Dahurian luonnonpuiston hallinto.
Aiheesta muualla

Nižni Tsasutšei Taka-Baikalian tietosanakirjassa (venäjäksi)
Oikeuspalatsi

| Oikeuspalatsi> Palais de la Cour de Justice |
| --- | --- |

Sijainti:  Kirchberg, Luxemburg
Rakennustyyppi:  tuomioistuin
Avattu:  9. tammikuuta 1973
Käyttäjä:  Euroopan unionin tuomioistuin
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Oikeuspalatsi (ransk. Palais de la Cour de Justice) on Euroopan unionin tuomioistuimen Luxemburgissa sijaitseva rakennus. Oikeuspalatsissa pidetään unionin tuomioistuimen suulliset käsittelyt.
Oikeuspalatsi vihittiin käyttöön vuonna 1973 ja sitä on täydennetty useilla laajennusosilla 1980– ja 1990–luvulla. Oikeuspalatsi peruskorjattiin 2000-luvun alussa ja se on vuodesta 2008 edustanut tuomioistuimen yleisölle avointa puolta.
Oikeuspalatsi on rakennettu teräksestä ja lasista, mikä ilmentää toimielimen historiaa Euroopan hiili- ja teräsyhteisön lainkäyttöviranomaisena. Oikeuspalatsissa on viisi istuntosalia. Salien edustalla olevat aulatilat yhdistyvät toisiinsa, muodostaen salin nimeltä Salle des Pas perdus.
Rakennuskokonaisuus

Oikeuspalatsin kokonaisuuteen kuuluvat seuraavat rakennukset:
Anneau-rakennus
Erasmus-rakennus
Thomas More ‑rakennus
Themis-rakennus
Comenius-torni
Montesquieu-torni
Rocca-torni
Galleria-käytävä
Nishiyodogawa-ku

| Nishiyodogawa-ku (西淀川区) |
| --- | --- |
 Himejiman pyhäkkö Nishiyodogawan suuralueella
 Nishiyodogawan suuralueen sijainti.
 Koordinaatit: 34°43′01″N, 135°27′23″E 
Valtio:  Japani
Alue:  Kansai
Prefektuuri:  Osakan prefektuuri
Kaupunki:  Osaka
Pinta-ala:  
 – Kokonaispinta-ala:  14,23 km²
Väkiluku (2010):  96 375
 – Väestötiheys:  6 773 as./km²
Infobox OKVirheellinen NIMI-arvo: 
Nishiyodogawa-ku (jap. 西淀川区) on yksi Osakan kaupungin 24:stä suuralueesta. Se sijaitsee kaupungin luoteisosassa Osakanlahden rannalla Yodogawa-joen suulla. Etelässä se rajautuu Yodogawaan, idässä Osakan Yodogawan suuralueeseen ja pohjoisessa Kanzakigawa- ja Samondogawa-jokiin; niiden pohjoispuolella sijaitsee Hyōgon prefektuurin Amagasakin kaupunki. Nishiyodogawa-kun pinta-ala on 14,23 neliökilometriä ja siellä on 96 375 asukasta (vuonna 2010).
Aluetta on kutsuttu vanhastaan lempinimellä ”Naniwa yaoshima” (Naniwan eli Osakan 80 saarta). Siellä on harjoitettu maanviljelyä ja kalastusta. Nykyinen Nishiyodogawan suuralue perustettiin 1. huhtikuuta 1925. Meiji-kaudelta lähtien alueelle kertyi runsaasti teollisuutta, joka toi mukanaan myös ympäristöongelmia. Entisen, saastuneen Ōnogawa-joen paikalle rakennettiin 1970-luvulla suuralueen läpi kulkeva 3,8 kilometriä pitkä viherreitti Ōnogawa ryokuindōro.
Nishiyodogawan aluetta palvelevat JR Westin Tōkaidō-päälinja (suuralueen itärajalla) ja Tōzai-linja sekä Hanshin-rautateiden Hanshin-päälinja ja Namba-linja.
Aiheesta muualla

Kuvia tai muita tiedostoja aiheesta Nishiyodogawa-ku Wikimedia Commonsissa
Nishiyodogawan suuralueen internetsivut (japaniksi) (englanniksi) (koreaksi) (kiinaksi)
Osakan suuralueet
Abeno-ku
Asahi-ku
Chūō-ku
Fukushima-ku
Higashinari-ku
Higashisumiyoshi-ku
Higashiyodogawa-ku
Hirano-ku
Ikuno-ku
Jōtō-ku
Kita-ku
Konohana-ku
Minato-ku
Miyakojima-ku
Naniwa-ku
Nishi-ku
Nishinari-ku
Nishiyodogawa-ku
Suminoe-ku
Sumiyoshi-ku
Taishō-ku
Tennōji-ku
Tsurumi-ku
Yodogawa-ku
Olli Blomqvist

Olli Oskar Blomqvist (21. syyskuuta 1922 Helsinki – 3. helmikuuta 2017 Helsinki) oli suomalainen juristi. Hän oli lääkintöhallituksen hallinto-osaston päällikkö 1968–1980 ja korkeimman hallinto-oikeuden hallintoneuvos 1980–1992.
Blomqvist suoritti ylemmän oikeustutkinnon 1949, oli hovioikeuden auskultantti Turun hovioikeudessa ja sai varatuomarin arvon 1953.
Nižni Odes

Nižni Odes (ven. Ни́жний О́дес, komiksi Улыс Одес, Ulys Odes) on kaupunkimainen taajama Komin tasavallan Sosnogorskin piirissä Venäjällä. Se sijaitsee Nižni Odes -joen yläjuoksulla noin 50 kilometriä Sosnogorskista itään. Taajaman kautta kulkee Uhtan ja Vuktylin välinen maantie. Asukkaita on 11 100 henkeä (vuonna 2009).
Taajama on perustettu vuonna 1964 öljyesiintymän yhteyteen. Nykyään siellä toimii Lukoilin öljyn- ja kaasuntuotantoyhtiö. Palveluihin kuuluu kaksi keskikoulua, musiikki- ja taidekoulut, lasten luomistyön keskus, kulttuuritalo ja poliklinikka.
Aiheesta muualla

Nižni Odesin sivusto (Arkistoitu – Internet Archive) (venäjäksi)
Nisko

| Nisko |
| --- | --- |

 lippu:  vaakuna
 Nisko
 Koordinaatit: 50°31.2′N, 22°08.3′E 
Valtio:  Puola
Voivodikunta:  Ala-Karpatia
Piirikunta:  Nisko
Pinta-ala:  
 – Kokonaispinta-ala:  61,0 km²
Väkiluku (2019)  (arvio):  15 331
 – Väestötiheys:  251,3 as./km²
Aikavyöhyke:  UTC+1
 – Kesäaika:  UTC+2
Postinumero:  37-400
 
 www.nisko.pl 
Infobox OKVirheellinen NIMI-arvo: 
Nisko on kaupunki Niskon piirikunnassa Ala-Karpatian voivodikunnassa Puolassa lähellä San-jokea.
Kaupunginjohtaja on Waldemar ŚlusarczykKaupungin väkiluku oli vuoden 2019 arvion mukaan 15 331 ja pinta-ala 61 neliökilometriä.  Aikavyöhyke UTC+1.
Aiheesta muualla

Kuvia tai muita tiedostoja aiheesta Nisko Wikimedia Commonsissa
OSx86

OSx86 on vapaan ohjelmiston projekti, jonka tavoitteena on kääntää Applen Macintosh-tietokoneiden macOS -käyttöjärjestelmää IBM PC -yhteensopiville tietokoneille. Projekti alkoi vuoden 2005 kesäkuussa kun Worldwide Developers Conference ilmoitti, että Apple tulisi siirtymään PowerPC-prosessoreista Intel-mikroprosessoreihin. Projektin mahdollistaa se, että macOS -käyttöjärjestelmän ydinosat, Darwin ja sen XNU-ydin ovat avointa lähdekoodia.
Tietokone, joka on rakennettu toimimaan macOS:n kanssa ilman Applen lupaa on tunnettu nimellä Hackintosh, joka on sanojen hakkeroida (Hack)- ja Macintosh-yhdistelmä.
Tekniikat

MacOS -käyttöjärjesetelmän asettamiseen ja sovittamiseen tavalliseen Windows-tietokoneeseen on käytetty erilaisia tekniikoita. Keskeisempänä teknisenä ongelmana on se, että Macintosh-tietokoneissa PC-yhteensopivien koneiden BIOS on korvaattu Extensible Firmware Interface -laiteohjelmistolla. Nykyiset menetelmät mahdollistavat käyttöjärjestelmän asennuksen suoraan vähittäiskaupassa myytävältä "Retail" asennuslevyltä.
Darwinin XNU-ytimen uudelleenkääntäminen avoimesta lähdekoodista.
Laitekohtaisten ajureiden eli kextien kehittäminen ei-yhteensopiville komponenteille.
Extensible Firmware Interfacen emuloiminen, muun muassa alkulatausohjelmalla.
Kloonivalmistajia

Psystar
PearC
Quo Computing
RussianMac
OpeniMac
MacIntelligent
Aiheesta muualla

OSx86
Hackintosh.org - Thinking diffrent on a new level (Arkistoitu – Internet Archive)
Nižynin piiri

| Nižynin piiri Ніжинський район |
| --- | --- |
 Piirin sijainti Tšernihivin alueen kartalla
 Lippu:  Vaakuna
 Koordinaatit: 51.0466°N, 31.8797°E 
Valtio:   Ukraina
Alue:  Tšernihivin alue
Hallinto:  
 – hallinnollinen keskus:  Nižyn (66 983 as., 2021)
Pinta-ala  ():  7 219,0 km²
Väkiluku (2021 (arvio)):  220 640
Aikavyöhyke:  UTC+2
– kesäaika:  UTC+3
 
Verkkosivu
Nižynin piiri (ukr. Ніжинський район, Nižynskyi raion) on aluehallinnollinen piiri Ukrainan pohjoisosassa Tšernihivin alueella. Piiri rajoittuu luoteessa Tšernihivin piiriin, pohjoisessa Korjukivkan ja Novhorod-Siverskyin piiriin, idässä Sumyn alueseen (Konotopin piiri), sekä etelässä Prylukyn piiriin ja lounaassa Kiovan alueeseen. Piirin hallinnollinen keskus on Nižynin kaupunki (66 983 as., 2021).
Nižynin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Tšernihivin alueen piirien lukumäärän viiteen. Uuden, aiempaa laajemman ja väkirikkaamman Nižynin piirin pinta-alaksi tuli 7 219,0 neliökilometriä.
Ukrainan tilastokeskus arvioi Nižynin piirin väkiluvuksi 220 640 (1.1.2021). Kaupunkilaisiksi luokiteltiin 57,1 prosenttia piirin asukkaista (125 932 as.), eli piirin kuuden kaupungin (Bah’matš, Baturyn, Bobrovytsja, Borzna, Nižyn ja Nosivka) ja kahden kaupunkityyppisen taajaman (Dmytrivka, Losynivka) väestö.
Nižynin piiri ennen heinäkuun 2020 alueuudistusta.
Nižynin rautatieasema.
Aiheesta muualla

Kuvia tai muita tiedostoja aiheesta Nižynin piiri Wikimedia Commonsissa
Ogren piiri

Ogren piirin sijainti Latviassa.
Ogren piiri oli hallinnollinen alue Latviassa Vidzemen ja Semigallian rajalla. Alueella asuu 63 027 henkilöä ja sen koko on 1 843 km², asukastiheys on 34,20/km². Latvian piirit lakkautettiin vuonna 2009 Latvian aluehallintouudistuksen yhteydessä.
Ogren piirin kaupungit

Braki
Ikšķile
Ķegums
Lielvārde
Ogre
Aiheesta muualla

viralliset sivut (Arkistoitu – Internet Archive)
Oleksandr Bereš

| Mitalit | Mitalit | Mitalit |  |
| --- | --- | --- | --- |
|  Bereš vuonna 2001. |  Bereš vuonna 2001. |  Bereš vuonna 2001. |  |
Maa:   Ukraina
Miesten telinevoimistelu
|  Olympialaiset  |  Olympialaiset  |  Olympialaiset  |  |
|  Hopeaa | Sydney 2000 | joukkuekilpailu |  |
|  Pronssia | Sydney 2000 | ottelu |  |
| MM-kilpailut  | MM-kilpailut  | MM-kilpailut  |  |
|  Hopeaa | Gent 2001 | rekki |  |
|  Pronssia | Lausanne 1997 | rekki |  |
|  Pronssia | Gent 2001 | hevonen |  |
|  Pronssia | Gent 2001 | joukkuekilpailu |  |
| EM-kilpailut  | EM-kilpailut  | EM-kilpailut  |  |
|  Kultaa | Bremen 2000 | ottelu |  |
|  Kultaa | Bremen 2000 | rekki |  |
|  Pronssia | Bremen 2000 | hevonen |  |
Oleksandr Myh’ailovytš Bereš (ukr. Олександр Михайлович Береш, 12. lokakuuta 1977 Pervomaisk, Ukrainan SNT, Neuvostoliitto – 29. helmikuuta 2004 Kiova) oli ukrainalainen telinevoimistelija, olympiamitalisti ja Euroopan mestari.
Bereš voitti Sydneyn kesäolympialaisissa 2000 ottelun pronssia ja joukkuekilpailussa hopeaa, ja ylsi samoissa kisoissa loppukilpailuun lisäksi rekillä (viides) ja hevosella (seitsemäs). Samana vuonna hän voitti Bremenin EM-kilpailuissa ottelun ja rekin kultamitalit sekä pronssia hevosella. Seuraavana vuonna Gentin MM-kilpailuissa Bereš saavutti rekillä hopeaa ja hevosen sekä joukkuekilpailun pronssia. Ensimmäisen miesten arvokisamitalinsa Bereš voitti Lausannen MM-kilpailuissa 1997, missä hän sijoittui rekillä pronssille Jani Tanskasen ja Jesús Carballon jälkeen. Bereš kuoli Kiovassa helmikuussa 2004 vain 26-vuotiaana, kun toinen auto törmäsi hänen autoonsa.
Aiheesta muualla

Oleksandr Bereš Kansainvälinen olympiakomitea. (englanniksi)
Olli Aro

Olli Aro vuonna 1957 Auroran sairaalassa hoitamassa Hengityslaitepotilaat ry:n asioita sihteeri Kaarina Mahlamäen kanssa.
Olavi Aimo Aarre (Olli) Aro (29. heinäkuuta 1920 Köyliö – 24. elokuuta 1968 Helsinki) oli suomalainen kirjailija.
Olli Aro tuli ylioppilaaksi vuonna 1941 ja suoritti valtiotieteen kandidaatin tutkinnon vuonna 1948. Hän osallistui talvi- ja jatkosotaan haavoittuen kahdesti, suoritti Kadettikoulun vuosina 1943−1944 ja erosi puolustusvoimien palveluksesta luutnanttina vuonna 1945. Aro työskenteli Helsingin yliopiston notaarina, Virkamiesliiton hallituksen sihteerinä, sekä Ylioppilastuki ry:n ja Tapaturmantorjunta ry:n toiminnanjohtajana. Helsingin olympialaisten aikana Aro toimi kisajoukkueiden vastaanottopäällikkönä.
Aro sairastui polioon vuonna 1954 ja joutui viettämään lopun elämänsä halvaantuneena. Hän oli perustajajäsen Hengityslaitepotilaat ry:ssä ja toimi sen ensimmäisenä puheenjohtajana vuosina 1956−1964.
Olli Aron puoliso vuodesta 1948 oli toimittaja ja kansanedustaja, filosofian maisteri Pirkko Aro. Heidän poikansa oli lakimies Pekka O. Aro.
Teoksia

Salainen radioasema. Poikien seikkailukirjasto 12. Otava 1958, 2. painos 1962.
Sattuihan sitä sodassa: Muisteluksia sodasta Suurharvasuolla. Kuvitus Rolf Sandqvist. Otava 1962.
Elän hengityslaitteessa: Reportaasi eräältä rintamalta. Johdantosanat kirjoittanut Erkki Klemola. Otava 1964.
Kaikenkarvaista. Piirrokset Martti Santala. Otava 1966.
Olli Aumala

Kauko Olavi (Olli) Aumala (15. lokakuuta 1939 Turku) on suomalainen tekniikantutkija. Hän oli Tampereen teknillisen korkeakoulun mittaustekniikan professori vuodesta 1972. Hänen tutkimuskohteenaan on ollut teollisuusautomaatioon sovellettu mittaustekniikka.
Aiheesta muualla

Olli Aumalan sivusto
Norbert Kreyer

| Norbert Kreyer> Henkilötiedot |
| --- | --- |
Syntynyt: 18. maaliskuuta 1952 (ikä 72)
Kansalaisuus:   Saksa
Norbert Kreyer (s. 18. maaliskuuta 1952) on saksalainen entinen Toyotan Formula 1 -tallin insinööri. Kreyer työskenteli Toyotalla vuodesta 1997 lähtien eri tehtävissä. Viimeisimpänä hän työskenteli tallin insinööriosaston johtajana. Hän sai potkut tallista loppuvuodesta 2004.
Nishiwaki

| Nishiwaki (西脇市) |
| --- | --- |
 Näkymä Nishiwakiin
 lippu:  Symboli
 Nishiwakin sijainti Hyōgon prefektuurissa
 Nishiwaki
 Koordinaatit: 34°59′36″N, 134°58′09″E 
Valtio:  Japani
Alue:  Kansai
Prefektuuri:  Hyōgon prefektuuri
Pinta-ala:  
 – Kokonaispinta-ala:  132,44 km²
Väkiluku (02/2020):  40 324
 – Väestötiheys:  304,5 as./km²
Symbolit:  
 – Puu:  Kirsikka
 – Kukka:  Sammalleimu
 
 https://www.city.nishiwaki.lg.jp/ 
Infobox OKVirheellinen NIMI-arvo: 
Nishiwaki (jap. 西脇市, Nishiwaki-shi) on Japanin kaupunki Honshūn saarella Kansain alueella Hyōgon prefektuurissa. Se sijaitsee sisämaassa prefektuurin keskiosassa Kakojoen ja sen sivujoen Sugiharan yhtymäkohdassa. Joen varren tasankoaluetta ympäröivät noin 200–600 metriä korkeat Chūgokuvuorten reunavuoret. Nishiwakissa on 40 324 asukasta (helmikuussa 2020) ja sen pinta-ala on 132,44 neliökilometriä.
Nishiwakin alue kuului Edo-kauden alkupuolelta lähtien Himejin daimiokuntaan. Se tunnetaan etenkin Banshū-kankaan valmistuksesta, joka lienee alkanut 1700-luvun lopulla. Japanin avautumisen jälkeen kangasta alettiin valmistaa myös vientiin, ensin Kaakkois-Aasiaan ja myöhemmin toisen maailmansodan jälkeen myös länsimaihin. Se on edelleen merkittävä elinkeino. Kaupungissa tuotetaan myös ongenkoukkuja, ja siihen kuuluvilla maaseutualueilla harjoitetaan vihannesten ja hedelmien viljelyä sekä maidon ja lihan tuotantoa. Kaupunkioikeudet Nishiwaki sai vuonna 1952, kun silloiseen Nishiwakin maaseutukaupunkiin liitettiin kolme ympäristön kyläkuntaa. Vuonna 2005 Nishiwakiin yhdistettiin Kurodashōn maaseutukaupunki.
Nishiwaki tunnetaan ”Japanin napana”, sillä 35. leveyspiiri ja 135. pituuspiiri leikkaavat toisensa kaupungin alueella. Piirien kohtauspaikalle rakennettiin alun perin muistomerkki 1920-luvulla; myöhemmin 1990-luvun alussa sen sijainti mitattiin tarkemmin uudelleen, ja uudelle paikalle rakennettiin uusi muistomerkki. Kohtauspaikkaa ympäröi Nihon heso kōen, ’Japanin navan puisto’, jonne on rakennettu Okanoyaman taidemuseo sekä pituus- ja leveysasteille omistettu tiedemuseo Terra Dome. Kaupungin muita nähtävyyksiä ovat esimerkiksi Hyōsu-jinjan pyhäkkö, 1920-luvulla rakennettu Kishi-suvun vanha asuintalo ja Hakuvuoren luonnonalueet. Nishiwakia palvelee JR Nishi-Nihonin Kakogawa-linja.
Kuvia

Kishi-suvun vanha asuintalo
Oka Inari-jinjan torii-portteja
Nishiwaki ilmakuvassa vuonna 1985
Foucault’n heiluri Dojiyaman puistossa
Nihon-heso-kōenin rautatieasema
Aiheesta muualla

Kuvia tai muita tiedostoja aiheesta Nishiwaki Wikimedia Commonsissa
Kaupungin internetsivut (japaniksi)
Norbert Michelisz

| Norbert Michelisz |
| --- | --- |
 Norbert Michelisz vuonna 2014
Henkilötiedot
Syntynyt: 8. elokuuta 1984 
Kansalaisuus:   Unkari
Moottoriurheilija
World Touring Car Championship
Esikoiskausi:  2008
Nykyinen talli:  Honda
Kilpailuja:  107
Voittoja:  3
Nopeimpia kierroksia:  6
Paras sijoitus:  6.
Aikaisemmat sarjat
2012 2009 2008-09 2008-09 2007 2006:  Superstars Series SEAT León Supercopa SEAT León Eurocup Hungarian SEAT León Cup Hungarian Renault Clio Cup Hungarian Suzuki Swift Cup
Mestaruudet
2012 2009 2009 2007 2006:  WTCC Independents' Trophy SEAT León Eurocup Hungarian SEAT León Cup Hungarian Renault Clio Cup Hungarian Suzuki Swift Cup
Aiheesta muualla
www.michelisz.hu
Norbert Michelisz (s. 8. elokuuta 1984 Mohács) on unkarilainen autourheilija, joka kaudella 2014 kilpailee World Touring Car Championship -luokassa Zengő Motorsportin Honda Civicillä. Ensimmäisen WTCC-kilpailunsa Michelisz ajoi vuonna 2008. Hän on voittanut sarjassa kolme osakilpailua, joista ensimmäisen Macaon kisassa 2010. Micheliszin paras sijoitus sarjan yhteispisteissä on kuudes vuosilta 2012 ja 2013. Marraskuussa 2012 Michelisz saavutti viimeisen kilpailun jälkeen WTCC Independents' Trophyn, joka on merkittävin unkarilaisen autourheilijan saavuttama palkinto.
Käännös suomeksi
Norbert Nigbur

Norbert Nigbur vuonna 1974.
Norbert Nigbur (s. 8. toukokuuta 1948 Gelsenkirchen, Saksa) on saksalainen jalkapalloilija ja vuoden 1974 maailmanmestari.
Maalivahtina pelannut Norbert siirtyi Gelsenkirchenin suurimpaan seuraan FC Schalke 04:ään pienestä SV Gelsenkirchen 06 -organisaatiosta vuonna 1966. Loppujen lopuksi hän pelasi 456 ottelua Bundesliigassa Schalken ja Hertha BSC Berlinin vahvuudessa vuosien 1966 ja 1983 välillä. Hänen suurimmaksi saavutuksekseen seuratasolla muodostui  Saksan cupin voitto Schalke 04:ssä  1972.
Nigbur debytoi Länsi-Saksan maajoukkueen riveissä aivan vuoden 1974 MM-kisojen alla Helmut Schönin testatessa potentiaalisia kakkosmaalivahteja Sepp Maierin varamiehiksi. Nigbur kantoi liittotasavallan värejä ensi kertaa ystävyysottelussa Espanjaa vastaan helmikuussa 1974 ja oli Maierin ja Wolfgang Kleffin ohella yksi Länsi-Saksan maailmanmestarijoukkueen kolmesta maalivahdista.
Norbert Lammert

| Norbert Lammert |
| --- | --- |

Saksan liittopäivien puhemies
 18. lokakuuta 2005 − 24. lokakuuta 2017  
Edeltäjä:  Wolfgang Thierse
Seuraaja:  Wolfgang Schäuble
Henkilötiedot
Syntynyt: 16. marraskuuta 1948 (ikä 75) Bochum, Saksan liittotasavalta
Ammatti:  Sosiologi
Tiedot
Puolue:  CDU
 Nimikirjoitus
Aiheesta muualla
www.norbert-lammert.de
Norbert Lammert (s. 16. marraskuuta 1948 Bochum) on saksalainen CDU:n poliitikko. Hän on ollut Saksan liittopäivien puhemies lokakuusta 2005.
Lammert on opiskellut valtio-oppia, modernia historiaa ja sosiaalista taloustiedettä Bochumin ja Oxfordin yliopistoissa. Hän väitteli yhteiskuntatieteiden tohtoriksi vuonna 1975.
CDU:n jäsen Lammert on ollut vuodesta 1966. Liittopäiville hänet valittiin ensimmäisen kerran vuonna 1980.
Nishio

| Nishio (西尾市) |
| --- | --- |
 Nishion linna
 lippu:  Symboli
 Nishion sijainti Aichin prefektuurissa
 Nishio
 Koordinaatit: 34°51′43″N, 137°03′43″E 
Valtio:  Japani
Alue:  Chūbu, Tōkai
Prefektuuri:  Aichin prefektuuri
Pinta-ala:  
 – Kokonaispinta-ala:  161,22 km²
Väkiluku (04/2020):  172 114
 – Väestötiheys:  1 067,6 as./km²
Symbolit:  
 – Puu:  Kamferipuu
 – Kukka:  Ruusu
 
 https://www.city.nishio.aichi.jp/ 
Infobox OKVirheellinen NIMI-arvo: 
Nishio (jap. 西尾市, Nishio-shi) on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee prefektuurin eteläosassa Tyynenmeren Mikawanlahden rannikolla. Kaupungin länsirajalla mereen laskee Yahagijoki, itäosat ovat vuoristoisia. Kaupunkiin kuuluu myös Mikawanlahden suurin saari Sakushima. Nishiossa on 172 114 asukasta (huhtikuussa 2020) ja sen pinta-ala on 161,22 neliökilometriä.
Nishio kehittyi Edo-kaudella linnanaluskaupunkina Matsudaira-klaanin hallinnassa. Se tunnettiin yhtenä ”Mikawan kolmesta pääkaupungista” (jap. 三河三都, Mikawa santo) yhdessä Okazakin ja Toyohashin kanssa. Heisakan alueelle syntyi Nishion vilkas ulkosatama. Tärkeitä elinkeinoja olivat aiemmin metallinvalu, puuvillan tuotanto ja siitä Meiji-kaudella syntynyt tekstiiliteollisuus. Nykyisin kaupungissa on autonosien valmistusta. Kaupungin pohjoisosissa viljellään teetä, josta tehdään matchaa; sen tuotantomäärät kuuluvat maan suurimpiin. Eteläosissa viljellään puuntaimia, rannikolla harjoitetaan vesiviljelyä. Japanin kunnallishallinnon perustamisen yhteydessä vuonna 1889 Nishiosta tehtiin maaseutukaupunki. Kaupunkioikeudet Nishiolle myönnettiin vuonna 1953. Kaupunki laajeni huomattavasti vuonna 2011, kun siihen liitettiin Hazun, Isshikin ja Kiran maaseutukaupungit.
Nishion rakennettuun kulttuuriperintöön kuuluvat esimerkiksi Kumaku-jinjan šintolainen pyhäkkö ja Konren-jin buddhalainen temppeli, jonka Mida-halli on valittu yhdeksi Japanin kansallisaarteista. Matkailijoita kaupunkiin houkuttelevat Mikawanlahden uimarannat ja Kira-onsenin kuuma lähde. Osa kaupungin rannikkoalueesta kuuluu Mikawanlahden puolikansallispuistoon. Nishiota palvelevat Nagoya-rautateiden Nishio-linja ja Gamagōri-linja.
Kuvia

Nishion rautatieasema
Nishion keskustaa vuonna 1933
Rakennuksia Sakushimalla
Waikiki-hiekkaranta Kirassa
Ōjōchin-festivaali
Aiheesta muualla

Kuvia tai muita tiedostoja aiheesta Nishio Wikimedia Commonsissa
Kaupungin internetsivut (japaniksi)
Objektiivi (lauseenjäsen)

Objektiivi on eräissä kielissä, kuten englannissa, lauseenjäsen, joka vastaa kysymykseen kenelle. 
Esimerkiksi lauseessa "The mafia paid the murderer a million dollars" the murderer on objektiivi. Jos lause muutetaan passiiviin, niin paitsi objektista, myös objektiivista voi tulla lauseen subjekti: "The murderer was paid a million dollars by the mafia."
Nishinoomote

| Nishinoomote (西之表市) |
| --- | --- |
 Näkymä Nishinoomoten keskustaan mereltä
 lippu:  Symboli
 Nishinoomoten sijainti Kagoshiman prefektuurissa
 Nishinoomote
 Koordinaatit: 30°43′57″N, 130°59′49″E 
Valtio:  Japani
Alue:  Kyūshū
Prefektuuri:  Kagoshiman prefektuuri
Pinta-ala:  
 – Kokonaispinta-ala:  205,66 km²
Väkiluku (09/2019):  15 220
 – Väestötiheys:  74,0 as./km²
Symbolit:  
 – Puu:  Ficus superba
 – Kukka:  Valkolilja
 – Kukkiva puu:  Kiinanruusu
 – Perhonen:  Hebomoia glaucippe
 
 http://www.city.nishinoomote.lg.jp/ 
Infobox OKVirheellinen NIMI-arvo: 
Nishinoomote (jap. 西之表市, Nishinoomote-shi) on Japanin kaupunki Tanegashiman saarella Kagoshiman prefektuurissa. Se sijaitsee noin 40 kilometriä Kyūshūn eteläkärjestä kaakkoon ja käsittää Tanegashiman pohjoisen puoliskon. Kaupunkiin kuuluu myös Tanegashiman länsipuolella sijaitseva pienempi Mageshiman saari. Nishinoomotessa on 15 220 asukasta (syyskuussa 2019) ja sen pinta-ala on 205,66 neliökilometriä.
Nishinoomote kehittyi Kamakura-kaudelta lähtien saarta hallinneen Tanegashima-klaanin keskuspaikkana. Kaupunkioikeudet osana Japanin nykyistä kunnallishallintoa sille myönnettiin vuonna 1958. Merkittävimpiin elinkeinoihin kuuluu maatalous, joka tuottaa etenkin bataatteja, sokeriruokoa ja muita vihanneksia, mutta kaupungissa harjoitetaan myös tärkkelyksen ja sokerin valmistusta, maidon tuotantoa ja kalastusta.
Kaupungin nähtävyyksiin lukeutuvat muun muassa historiallisia aseita esittelevä museo ja erilaiset luontokohteet, kuten Yokinohaman hiekkaranta.